భారత్ జోడో యాత్ర

భారత్ జోడో యాత్ర భారత దేశ ప్రజలను ఏకం చేయడం, వారి సమస్యలను వినడం లక్ష్యంగా భారత జాతీయ కాంగ్రెస్ పార్టీ మాజీ అధ్యక్షుడు, ఎంపీ రాహుల్ గాంధీ నేతృత్వంలో భారత్ జోడో యాత్ర చేపట్టాడు. భారతీయ జనతా పార్టీ నేతృత్వంలోని కేంద్ర ప్రభుత్వ విభజన రాజకీయాలకు వ్యతిరేకంగా దేశాన్ని ఏకం చేయాలనే లక్ష్యంతో 2022 సెప్టెంబరు 7న తమిళనాడు ముఖ్యమంత్రి ఎం. కె. స్టాలిన్ కన్యాకుమారిలో ఈ యాత్రను ప్రారంభించాడు.

యాత్ర నేపథ్యం
కాంగ్రెస్ పార్టీ 2022 ఆగస్టు 23న ఢిల్లీలోని ఏఐసీసీ ప్రధాన కార్యాలయంలో ''భారత్ జోడో యాత్ర'' లోగో, ట్యాగ్‌లైన్, వెబ్‌సైట్‌ను ప్రారంభించింది. ఐదు నెలల్లో 12 రాష్ట్రాలు, రెండు కేంద్ర పాలిత ప్రాంతాల్లో 3,570 కిలోమీటర్ల పొడవున ఉదయం 7 గంటల నుంచి 10.30 గంటల వరకు, మధ్యాహ్నం 3.30 నుంచి సాయంత్రం 6.30 గంటల వరకు రెండు విడతలుగా ప్రతిరోజూ 22-23 కి.మీ పాదయాత్ర సాగుతోంది. కాంగ్రెస్ 'భారత్ జోడో యాత్ర', 1983లో భారత మాజీ ప్రధాని చంద్రశేఖర్ దాదాపు 4,260 కి.మీల భారత్ యాత్ర మధ్య అనేక సమాంతరాలు ఉన్నాయి.

 యాత్ర షెడ్యూల్ 
 
రాష్ట్రం/ కేంద్రపాలితప్రారంభ తేదీరోజులుకీలక ప్రాంతాలుతమిళనాడు7 & 29 సెప్టెంబరు4కన్యాకుమారికేరళ10 సెప్టెంబరు18తిరువనంతపురం, కొచ్చి, నిలంబూర్కర్ణాటక30 సెప్టెంబరు21మైసూర్, బళ్లారి, రాయచూర్ఆంధ్రప్రదేశ్20 అక్టోబరు2ఆలూర్తెలంగాణ23 అక్టోబరు12వికారాబాద్మహారాష్ట్ర7 నవంబరు14నాందేడ్, జల్గావ్, జామోద్మధ్యప్రదేశ్20 నవంబరు16ఇండోర్, ఉజ్జయినిరాజస్థాన్6 డిసెంబరు18అల్వార్, కోట, దౌసాహర్యానా24 & 30 డిసెంబరు12అంబాలాఉత్తర ప్రదేశ్24 డిసెంబరు5బులంద్‌షహర్ఢిల్లీ28 డిసెంబరు2రాజ్‌ఘాట్పంజాబ్10 జనవరి11పఠాన్‌కోట్హిమాచల్ ప్రదేశ్18 జనవరి1కాంగ్రా జిల్లా జమ్మూ & కాశ్మీర్ 19 జనవరి11లఖన్‌పూర్, జమ్మూ, శ్రీనగర్ 

 యాత్రలో పాల్గొనే ముఖ్య నాయకులు 

 రాహుల్ గాంధీ, కాంగ్రెస్ పార్టీ మాజీ అధ్యక్షుడు
 పవన్ ఖేరా, ఏఐసీసీ మీడియా విభాగం చైర్మన్
 కన్హయ్య కుమార్, కాంగ్రెస్ పార్టీ నాయకుడు
 ఊమెన్ చాందీ, కేరళ ముఖ్యమంత్రి (2004-2006, 2011-2016) 
 సచిన్ పైలట్, రాజస్థాన్ మాజీ ఉప ముఖ్యమంత్రి 
 రేవంత్ రెడ్డి, తెలంగాణ పిసిసి అధ్యక్షుడు 
 మణిశంకర్ అయ్యర్, మైలాడుతురై మాజీ ఎంపీ 
ఆంధ్రప్రదేశ్‌ కాంగ్రెస్ అధ్యక్షుడు శైలజానాథ్, కేంద్రమాజీమంత్రి జేడీ శీలం

ఆంధ్రప్రదేశ్‌లో
రాహుల్ గాంధీ 2022 అక్టోబరు 14న ఆంధ్రప్రదేశ్‌లోని, అనంతపురం జిల్లా, డి.హిరేహాల్ మండలం, కనుక్కుప్ప గ్రామంలో ఉదయం 10 గంటలకు అడుగు పెట్టాడు. ఆయన మొదటిరోజు జాజురకల్లు, మడేనహళ్లి, లక్ష్మీపురం, డి హీరేహాల్ ప్రాంతాల్లో 14 కిలోమీటర్లు పాదయాత్ర చేసి ఓబుళాపురం మీదుగా కర్ణాటకలోకి వెళ్ళి, అక్టోబరు 18న తిరిగి ఆంధ్రప్రదేశ్‌లోకి చేరుకొని 18నుంచి 20 వరకు మూడురోజులపాటు పాదయాత్ర చేసి 21 తిరిగి కర్ణాటకలోకి వెళ్తాడు. ఆంధ్రప్రదేశ్‌లో మొత్తం నాలుగు రోజులపాటు 95 కిలోమీటర్లు భారత్ జోడో యాత్ర కొనసాగింది.

తెలంగాణా
కర్ణాటకలోని రాయచూర్‌ నుంచి రాష్ట్రంలోని నారాయణపేట జిల్లా గూడబల్లూరు సమీపంలోని కృష్ణ చెక్‌పోస్టు వద్ద 2022 అక్టోబరు 23న ఉదయం 10 గంటలకు రాహుల్ గాంధీ తెలంగాణా రాష్ట్రంలో అడుగుపెట్టాడు.

 పాదయాత్ర రూట్ మ్యాప్ 
అక్టోబరు 23న కర్ణాటక-నారాయణపేట జిల్లా సరిహద్దునున్న కృష్ణా నది బ్రిడ్జి నుంచి మక్తల్ వరకు
24, 25 దీపావళి నేపథ్యంలో యాత్రకు విరామం 
26న మక్తల్, దేవరకద్ర 
27న దేవరకద్ర, మహబూబ్​నగర్ పట్టణం 
28న మహబూబ్​నగర్, జడ్చర్ల 
29న జడ్చర్ల - షాద్‌నగర్ 
30న షాద్‌నగర్-శంషాబాద్ (29 కి.మీ.)
31న శంషాబాద్ నుంచి ఆరాంఘర్-చార్మినార్-గాంధీభవన్-నెక్లెస్ రోడ్లు-బోయినపల్లి 
నవంబరు 1న బాలానగర్- కూకట్‌పల్లి-పటాన్‌చెరు మీదుగా ముత్తంగి 
నవంబరు 2న పటాన్‌చెరు నుంచి శివంపేట (సంగారెడ్డి)
నవంబరు 3 యాత్రకు విరామం
నవంబరు 4న సంగారెడ్డి నుంచి జోగిపేట
నవంబరు 5న జోగిపేట-శంకరంపేట
నవంబరు 6న శంకరంపేట నుంచి మద్నూర్
ఇవి చదవండి
 భారత్ జోడో న్యాయ్ యాత్ర

 మూలాలు 

వర్గం:భారత జాతీయ కాంగ్రెస్